ŠILUTĖS RAJONO SAVIVALDYBĖS ADMINISTRACIJOS
ŪKIO SKYRIUS

AIŠKINAMASIS RAŠTAS
DĖL TARYBOS SPRENDIMO „DĖL ŠILUTĖS RAJONO SAVIVALDYBĖS TARYBOS 2021 M. BIRŽELIO 23 D. SPRENDIMO NR. T1-742 „DĖL ŠILUTĖS HUGO ŠOJAUS MUZIEJAUS TEIKIAMŲ PASLAUGŲ KAINŲ NUSTATYMO“ PAKEITIMO“ 
PROJEKTO

2023 m. lapkričio 9 d.
Šilutė
	1. Parengto projekto tikslai ir uždaviniai.
Papildyti Šilutės Hugo Šojaus muziejaus teikiamų paslaugų sąrašą edukacija „Valgiai buvo šventi“ bei pakeisti edukacinės programos „Kalėdų Senelio kambaryje“ kainą.  

	

	2. Kaip šiuo metu yra sureguliuoti projekte aptarti klausimai.

	Pagal Lietuvos Respublikos vietos savivaldos įstatymo 15 straipsnio 2 dalies 29 punktą, savivaldybės tarybos išimtinė kompetencija yra kainų ir tarifų už savivaldybės valdomų įmonių, biudžetinių ir viešųjų įstaigų (kurių savininkė yra savivaldybė) teikiamas atlygintinas viešąsias paslaugas nustatymas. 
Šilutės rajono savivaldybės tarybos 2021 m. birželio 23 d. sprendimo Nr. T1-742 „Dėl Šilutės Hugo Šojaus muziejaus teikiamų paslaugų kainų nustatymo“ pirmu punktu nustatytos Šilutės Hugo Šojaus muziejaus teikiamų paslaugų kainos.
[bookmark: _GoBack]Gautas Šilutės Hugo Šojaus muziejaus 2023-11-06 raštas Nr. S1-105 „Dėl Šilutės muziejaus teikiamų paslaugų kainų sąrašo papildymo“, kuriame prašoma papildyti teikiamų mokamų paslaugų sąrašą edukacija „Valgiai buvo šventi“ ir nustatyti jos kainą iki 10 asmenų grupei 150,00 Eur, nuo 11  iki 25 asmenų, vienam asmeniui 15,00 Eur. Taip pat prašoma padidinti edukacinės programos „Kalėdų Senelio kambaryje“ kainą nuo 5,00 Eur asmeniui iki 10,00 Eur. Siūlomos nustatyti kainos sudarytos atsižvelgus į Šilutės Hugo Šojaus muziejaus šiuo metu teikiamų paslaugų bei rinkos kainas. Kainų pagrindimas pateiktas Šilutės Hugo Šojaus muziejaus 2023-11-06 rašte (pridedama). 

	3. Kokių pozityvių rezultatų laukiama.
Tenkinami Šilutės Hugo Šojaus muziejaus lankytojų poreikiai, padidės Muziejaus specialiųjų lėšų pajamos.

	

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų,  kas ir kada juos turėtų parengti,, priėmus teikiamą projektą.

	Nėra.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.  

	Antikorupcinio vertinimo atlikti netikslinga, nes papildomai planuojama teikti tik vieną edukaciją. 

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.
Nėra.

	

	8. Projekto autorius ar autorių grupė.

	Zita Tautvydienė, Ūkio skyriaus vedėjo pavaduotoja.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Šilutės Hugo Šojaus muziejus, teikiamų paslaugų kainos.

	 10.  Kiti,  autorių nuomone,  reikalingi pagrindimai ir paaiškinimai.

	Pridedamas Šilutės Hugo Šojaus muziejaus 2023-11-06 raštas Nr. S1-105 „Dėl Šilutės muziejaus teikiamų paslaugų kainų sąrašo papildymo“.

	


Ūkio skyriaus vedėjo pavaduotoja				Zita Tautvydienė
